open-index/open-wikipedia-markdown huggingface dataset:
அரசு மேல்நிலைப் பள்ளி, மறமடக்கி

**அரசு மேல்நிலைப்பள்ளி, மறமடக்கி** (*Government High Secondary School Maramadakki*) என்பது இந்தியாவின்  தமிழ்நாடு மாநிலம், புதுக்கோட்டை மாவட்டம், அறந்தாங்கி ஒன்றியம், மறமடக்கி கிராமத்தில் அமைந்துள்ளது.

## நிர்வாகம்
இப்பள்ளி தமிழ்நாடு அரசு பள்ளிக்கல்வித்துறையின் கீழ் செயல்படுகிறது. மாவட்ட அளவில் புதுக்கோட்டை மாவட்ட முதன்மைக்கல்வி அலுவலர் இப்பள்ளியின் நிர்வாகத்தைக் கவனிக்கிறார்.

## மாணவர்கள் மற்றும் ஆசிரியர்கள்
மறமடக்கி அரசு மேல்நிலைப்பள்ளியில் சுமாா் 1200 மாணவா்கள் பயின்று வருகின்றனர். மொத்தம் 29 ஆசிரியா்கள் பணியாற்றும் இப்பள்ளியில் 4 பிாிவுகள் உள்ளன. 1.கணிணிப் பிாிவு 2.உயிாியல் பிாிவு 
3.அறிவியல் பிரிவு 4. வேளாண்மைப் பிாிவு.

### நலத்திட்டங்கள்
சீருடை, காலனிகள், புத்தகப்பை, பாடநுால்கள், நோட்டுப்புத்தகங்கள், பேருந்து பயண அட்டை போன்ற அனைத்து தமிழக அரசின் நலத்திட்டங்களும் அனைத்து நலத்திட்டங்களையும் பெற்று மாணவ, மாணவியா் ஆா்வமுடன் கல்வி கற்று வருகின்றனா். அறந்தாங்கி கல்வி மாவட்ட அளவில் நடைபெறும் விளையாட்டுப் போட்டிகளில் இப்பள்ளி மாணவர்கள் பங்கேற்று பரிசுகளை வென்றுள்ளனர். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
டோக்கர்

**தோகிராக்கள்** *(Dogras)*  என்பது ஜம்முவில் பெரும்பான்மையாக வசிக்கும் இராசபுதன இனக்குழு மக்களின் பெயர். ஜம்முவிற்கு தூக்கர் என்ற பெயரும் உண்டு. இப்பெயர் பழங்காலத்தில் வழங்கப்பட்டு வந்தது. தூக்கர் நகரில் வசிக்கும் மக்களை தோகிராக்கள் என்று அழைத்தனர். அவர்கள் பேசும் மொழி தூகிரி என்பதாகும். இது பாரசீகமும், பஞ்சாபியும் கலந்த கலவை மொழி ஆகும். 

கி.பி.1730 ல் ராஜபுதனத் தோகிரா கால்வழியைச் சேர்ந்த  இரஞ்சித தேவன் தன்னைத் தானே ஜம்முவின் அரசனாக அறிவித்துக் கொண்டான். பஞ்சாப்பை ஆண்ட மன்னன்  இரஞ்சித்சிங் ஆவார். அவர் ஜம்முவைக் கைப்பற்றினார். அதன் பின் துருவ தேவர் என்ற தொல்பழம் தோகிரா  அரசக் கிளைவழியினர் இரஞ்சித்சிங்கின் அரசவையில் முதன்மைப் பங்கு வகித்துள்ளார்.

ஜம்முவை தோகிரா  மன்னனான குலாப் சிங் ஆண்டு வந்தான். கி.பி. 1832 ல்  ஆங்கிலக் கிழக்கிந்தியக் குழுமத்தினர் இவனுடைய  அண்டைப் பகுதியான காஷ்மீரை இவரிடம் 75 இலட்ச உரூபாய்க்கு விற்று விட்டனர். காசுமீர் மன்னர் பரம்பரையின் கடைசி மன்னனான ஹரிசிங் ஜம்மு காசுமீரச் சமத்தானத்தை இந்தியாவுடன் இணைத்தார்.

## மேற்கோள்கள்

## நூல்தொகை
* 
* 
* 

தோகிரா மக்கள்
பகுப்பு: துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பொலோரியா செலீனிஸ்

**பொலோரியா செலீனிஸ்** (*Boloria selenis*) *[[வரியன்கள் (பட்டாம்பூச்சிக்குடும்பம்)|நிம்ஃபைலிடே]]* குடும்பத்தை சார்ந்த ஒரு வகை பட்டாம்பூச்சி. 

சப்பானில் வோல்கா பகுதியில் இந்த வகை பட்டாம் பூச்சிகள் காணப்படுகின்றன. இந்த பட்டாம்பூச்சி ஒரு நிமிடத்திற்கு 35 முதல் 48 முறை தன்னுடைய இறக்கையை அசைக்கும். 

## துணை இனங்கள்
* *பி. எஸ். selenis* (தெற்கு அட்லாண்டிக், வோல்கா valley)
* *பி. எஸ். sibirica* (Erschoff, 1870) (சைபீரியாவில் அமுர்)
* *பி. எஸ். samkoi* (Sheljuzhko, 1931) (துருவ கிரீஸ், Yamal Peninsula)
* *பி. எஸ். kononovi* (Kurentzov, 1970) (வட-கிழக்கு சைபீரியாவில்)
* *பி. எஸ். chosensis* (Matsumura, 1925) (உஸ்ஸூரி)
* *பி. எஸ். onorensis* (Matsumura, 1925) (Sakhalin)

## குறிப்புகள்

பகுப்பு:பட்டாம்பூச்சிகள்
தமிழக கல்வித்துறை

**தமிழக கல்வித்துறை** என்பது தமிழக அரசின் ஒரு அங்கமாகும்.கல்வித்துறையின் தலைவர் கல்வி அமைச்சர் ஆவார். இவருக்கு கீழ் பள்ளிக்கல்வித்துறைச் செயலாளர் ஒருவர் இருப்பார். அவர் இந்திய ஆட்சிப்பணியில் தேர்ச்சி பெற்றவராக இருப்பார். மேலும் இதன்கீழ் 9 உட்பிரிவுகள் உள்ளன.

## உட்பிரிவுகள்
* மாநிலக் கல்வியியல் ஆராய்ச்சி மற்றும் பயிற்சி இயக்ககம்
* தமிழ்நாடு கல்வியியல் மற்றும் பாடநூல் நிறுவனம்
* அனைவருக்கும் இடைநிலைக்கல்வி இயக்கம்
* அரசுத் தேர்வுகள் இயக்கம்
* தமிழ்நாடு அரசுநூலகத் துறை
* பள்ளிக்கல்வி இயக்ககம்
* மெட்ரிக் கல்வி இயக்ககம்
* தொடக்கக்கல்வி இயக்ககம்
* தமிழ்நாடு பெற்றோர் ஆசிரியர் கழகம்

பகுப்பு:தமிழ்நாட்டில் கல்வி
திருமணம் பற்றிய புத்த மத கருத்துகள்

பௌத்த மதம், திருமணம் (*Buddhist view of marriage*) என்பதை ஒரு மதச்சார்பற்ற விடயமாகக் கருதுகிறது. தங்கள் அரசுகளால் நிர்ணயிக்கப்பட்ட திருமணம் தொடர்பான குடியியல் சட்டங்களை பௌத்தர்கள் பின்பற்ற வேண்டுமென பௌத்த மதத்தில் எதிர்பார்க்கப்படுகிறது. பொதுவாகத் திருமணம் முடிந்தபிறகு பௌத்தர்கள், பௌத்தத் துறவிகளிடம் ஆசிர்வாதம் பெறுகின்றனர்.

## வரலாறு
கௌதம புத்தர், திருமணத்திற்கு எதிராக எதுவும் கூறவில்லை. ஆனால் அதற்குப் பதிலாக திருமணத்தின் சில சிரமங்களைச் சுட்டிக்காட்டியுள்ளார். இதை தனது பராபவா சுத்தாவில் கூறியுள்ளார். ஒருவனுடைய வீழ்ச்சிக்குக் காரணம், அவன் மனைவியோடு இருப்பதல்ல; அவன் வேசியோடும் பல மனைவிகளோடும் இருப்பதும் இன்னொருவரின் மனைவியைத் தவறான எண்ணத்தோடு பார்த்தலும் தான் என்கிறார்.

## பார்வை
புத்தர் மற்றும் அவரது சீடர்களின் சொற்பொழிவுகள் மற்றும் போதனைகளில் ஓரினச்சேர்க்கை கண்டனம் செய்யப்படவில்லை. திபெத் தலாய் லாமாவின் திபெத்திய பௌத்தம் உட்பட்ட அனைத்துப் பௌத்த பிரிவுகளிலும் கருணையும் அன்பும் வலியுறுத்தப்படுகிறது. 

தலாய்லாமா திருமணம் பற்றிக் கீழ்க்கண்டவாறு கூறுகிறார்:

பவுத்த மதம் திருமணத்தை ஊக்கப்படுத்தவோ, தடுக்கவோ இல்லை; ஆனால் சில வழிகாட்டுதல்களை அளிக்கிறது. பவுத்த அடிப்படைச் சட்டமான பன்காசிலா பாலியல் தவறான நடத்தையைக் கண்டிக்கிறது. மேலும் திக்கா நிகாயா நூலில் ஒருவனுக்கு ஒருத்தி என்பதை ஆதரிக்கிறது.

## விவாகரத்து
புத்த மதத்தில் திருமணம் மதம் சார்ந்தது அல்ல. எனவே விவாகரத்தும் தடை செய்யப்படவில்லை. தம்மானந்தர் என்பவர், உண்மையாகவே கணவன் மனைவி சேர்ந்து வாழ முடியாது; அவ்வாறு வாழ்வது பொறாமைக்கும் வெறுப்புக்கும் வழிவகுக்குமெனில் அவர்கள் தனியாகப் பிரிந்து வாழ அனுமதிக்க வேண்டும் என்கிறார்.

## மேற்கோள்கள்

## வெளி இணைப்புகள்
* Marriage articles at the Access to Insight site
* Weddings and Theravada Buddhism 
* A Zen Buddhist perspective on same-sex marriage 
* Lengthy review of Buddhist views on married life in relation to the western world.

பகுப்பு:திருமணம்
பகுப்பு:பௌத்த மெய்யியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கொடை ரோடு

**கொடை சாலை** (Kodai Road) என்பது இந்தியாவின் தமிழ்நாடு மாநிலம் திண்டுக்கல்லிருந்து, மதுரை செல்லும் வழியில் 25 கி.மீ. தூரத்தில், அம்மைநாயக்கனூர் பேரூராட்சி அருகே அமைந்துள்ள ஒரு புறநகர்ப் பகுதியாகும். இங்குதான் கொடைக்கானல் ரோடு தொடருந்து நிலையம் உள்ளது.  இங்கிருந்து கொடைக்கானல் செல்வதற்கு சாலைப் பிரிவு உள்ளதால் கொடைக்கானல் சாலை என்று அழைக்கப்பட்டது. பின்னர் இப்பெயர் மறுவி கொடை சாலை என்று ஆனது. இந்தியாவில் பார்க்க வேண்டிய பிரபலமான இடங்களின் பட்டியலில் கொடை சாலையும் அடங்கும். கொடை சாலை சுற்றுலாவில் பல்வேறு உள்ளூர், மற்றும் பார்வையிடும் வரலாற்று இடங்களைக் காணலாம்.  

கொடைக்கானலுக்கு பிற ஊர்களில் இருந்து தொடருந்துகள் மூலம் வருபவர்கள், கொடை சாலையில் இறங்கி பேருந்து மற்றும் பிற வாகனங்கள் மூலம் கொடைக்கானலுக்குச் செல்வர். அனைத்து தொடர் வண்டிகளுக்கும் இங்கு நிறுத்தம் உள்ளது. கொடைக்கானலில் கிடைக்கக் கூடிய வணிக வளங்களை வணிகத்திற்கு கொண்டு செல்ல இவ்வூரை ஒரு வழியாக வணிகர்கள் பயன்படுத்தினர்.

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:திண்டுக்கல் மாவட்டத்தில் உள்ள கிராமங்கள்
வி. ஆர். கார்த்திக் தொண்டைமான்

**வி. ஆர். கார்த்திக் தொண்டைமான்** என்பவர் புதுக்கோட்டை சமஸ்தானத்தின் மன்னர் குடும்பத்தைச் சார்ந்தவர் மற்றும் இந்திய அரசியல்வாதியுமாவார். இவர் புதுக்கோட்டை தொகுதியில் இருந்து தமிழ்நாடு சட்டமன்றத்துக்கு, 2012 சட்டமன்ற இடைத்தேர்தலில் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியை சேர்ந்தவராவர்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:புதுக்கோட்டை மாவட்ட மக்கள்
பைத்திய திங்கள்

பைத்தியம் திங்கள்("Mad Monday")என்பது ஆஸ்திரேலியாவில் பொதுவாக பயன்படுத்தப்படும் ஒரு சொல்லாகும்.இதனை தொழில்முறை வீரா்களான கால்பந்தாட்ட வீரா்களின் பாரம்பாிய முடிவில்லா பருவ கொண்டாத்தினை பற்றியது.வழக்கமாக கால்பந்து போட்டிகள் வார இறுதிகளில் கொண்டாடப்படுகின்றன பருவகாலம் முடிவடையும் தருவாயில் சில அணிகள் விளையாட்டிலிருந்து நீக்கப்படுகின்றனர்,ஞாயிறுக்கிழமை இரவு அனைத்து முடிவுகளும் உறுதி செய்யப்பட்டு தொடா்ந்து எந்த அணி இறுதிச்சுற்றிற்கு முன்னேறியுள்ளனா் என்பது தெரிவிக்கப்படும்.அவர்களின் பருவம் முடிந்துவிட்டால் திங்கட்கிழமையன்று கொண்டாட்டங்களில் கனரக குடிப்பமுக்கத்திற்கு உட்படுத்தப்படுகின்றனர்.சில ஆண்டுகளாக இக்கொண்டாடத்தின் விளைவாக கால்பந்தாட்ட வீரா்களின் பெயருக்கு திங்கு விளைவிக்கின்றன.இதன் விளைவாக இப்பாரம்பரியத்துக்கு தடை விதிக்க அழைப்பு வந்துள்ளது.

## சான்றுகள்
அன்பானவன் அசராதவன் அடங்காதவன்

**அன்பானவன் அசராதவன் அடங்காதவன் (திரைப்படம்)** (Anbanavan Asaradhavan Adangadhavan) 2017ஆம் ஆண்டு வெளிவந்த தமிழ் மொழித்  திரைப்படமாகும். ஆதிக் ரவிச்சந்திரன் எழுதி இயக்கி எசு. மைக்கேல் ராயப்பன் தயாரித்த இப்படம் ஓர் அதிரடி நகைச்சுவைத் திரைப்படமாகும். சிலம்பரசன் மூன்று வேடங்களில் சிரேயா சரன் மற்றும் தமன்னாவுடன் நடித்துள்ளார். மகத் ராகவேந்திரா, கணேசு, மகேந்திரன் மற்றும் பலர் முக்கிய வேடங்களில் நடித்துள்ளனர்.. படத்திற்கு யுவன் சங்கர் ராஜா இசையமைத்துள்ளார். கிருட்டிணன் வசந்த் மற்றும் ரூபன் முறையே ஒளிப்பதிவு மற்றும் படத்தொகுப்பை கையாண்டனர்.

## மேற்கோள்கள்

## வெளி இணைப்புகள்
* 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:சிரேயா சரன் நடித்த திரைப்படங்கள்
தட்டைப்புழு இனம்

**பிளாட்டிஹெல்மின்தஸ் அல்லது தட்டைப்புழு இனத்தில்** உலகில் உள்ள தட்டைப்புழுக்கள் ஒரே இனமாக உள்ளன. இவற்றில் உடல் தட்டையாக இருப்பதால் இவ்வாறு பெயரிடப்பட்டுள்ளது. இத்தொகுதியில் உள்ள புழுக்களுக்கு சீலோம் எனும் உடற்குழி இல்லை. உணவுப்பாதை பலவற்றில்  இருப்பதில்லை. கழிவு நீக்கமும் ஊடுகலப்பு ஒழுங்குபாடும் ' சுடர் செல்' களால் நடைபெறும்.
இவ்வகைப் புழுக்கள் பெரும்பாலும் இருபாலின. ஒரே புழுவில் ஆண், பெண் இனப்பெருக்க உறுப்புகள் இருக்கும். இவை பொதுவாக ஒட்டுண்ணிப் புழுக்கள் இத்தொகுதியில் மூன்று வகுப்புகள் உண்டு.
## வகுப்பு 1 டர்பெல்லேரியா
இவை மென்கயிற்றுப் புழுக்கள் என அழைக்கப்படுகின்றன. இவை தனித்து நீரில் வாழும் தட்டைப்புழுக்கள். பெரும்பாலும் சுய வாழ்விகளாகவும், ஒரு சில ஒட்டுண்ணிகளாகவும் உள்ளன. இவ்வகுப்பில் உள்ள பிளனேரியா அபரிமிதமான மீள்தோன்றல் தன்மையுடையது

## வகுப்பு 1 டிரமட்டோடா
இவை ஒட்டுண்ணிப் புழுக்கள் இவற்றின் மேல்புறத்தில் கியூட்டிக்கிள் எனும் பாதுகாப்பு உறை உண்டு. விருந்தோம்பியின் உடலினுள் ஒட்டிக்கொள்ள இவை ஒட்டுறுப்புகளாக கொண்டுள்ளன.( உதாரணம்)
ஃபாசியோலா அல்லது ஈரல் புழு.

## வகுப்பு 3 செஸ்டோடா
நாடாப்புழுக்கள் இவ்வகுப்பைச் சார்ந்தவை. இவை அக ஒட்டுண்ணிகள். இவற்றின் வாழ்க்கை சற்று சிக்கலானது. இப்புழுக்களின் வாழ்வில் இரண்டு ஒட்டுண்ணிகள் உண்டு. இவற்றின் உடலமைப்பு முழுவதும் ஒட்டுண்ணி வாழ்விற்கு உரியது. உணவுக்குழல், வாய் போன்றவை இல்லை. உடல் சுவரின் வழியாக உணவை உறிஞ்சக் கூடியவை.  தலைப்பகுதி ஸ்கோலக்ஸ் எனப்படும். இப்பகுதியில் வளைய வடிவ கொக்கிகள் உண்டு. ஒட்டுறுப்புகளும் உண்டு.

## மேற்கோள்

## உசாத்துணை
தமிழ்நாட்டுப் பாடநூல் கழகம் விலங்கியல்  மேல்நிலை முதலாம் ஆண்டு பக்கம் 14,15

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:முதுகெலும்பிலிகள்
டைபென்சைலிடின் அசிட்டோன்

**டைபென்சைலிடின் அசிட்டோன்** (*Dibenzylideneacetone*) என்பது C17H14O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைபென்சாலசிட்டோன் என்ற பெயராலும் இச்சேர்மம் அழைக்கப்படுகிறது. வெளிர்-மஞ்சள் நிறத்தில் திடப்பொருளாகக் காணப்படும் இச்சேர்மம் நீரில் கரையாது. ஆனால் எத்தனாலாலில் கரையும்.  டைபென்சைலிடின் அசிட்டோன்  சூரியத் திரைகளில் மறைப்பானாகவும்,  கரிம உலோக வேதியியலில் ஈனியாகவும் செயல்படுகிறது.

ரெய்னர் லுட்விக் கிளெய்சன் என்ற செருமானிய வேதியியலாளரும் (1851–1930) சுவிசு நாட்டைச் சேர்ந்த வேதியியலாளர் சார்லசு-கிளாடு-அலெக்சாண்டர்-கிளாப்ரெடெயும் (14 ஏப்ரல் 1858 – 1 நவம்பர் 1913)  1881 ஆம் ஆண்டு முதன் முதலில் தயாரித்தனர்.

## தயாரிப்பு
பென்சால்டிகைடுடன் அசிட்டோன் சோடியம் ஐதராக்சைடு சேர்த்து தண்ணீர்/எத்தனால் ஊடகத்தில் ஒடுக்க வினைக்கு உட்படுத்தி தொடர்ந்து மீள்படிகமாக்கலின் போது இச்சேர்மமும் இதனுடைய மாற்றியமும் உருவாகின்றன 

:.

## வினைகள்மற்றும் வழிபொருள்
சூரிய ஒளியில் நீண்ட நேரம் வைக்கும் பொழுது  ஒரு [2+2] வளையசேர்க்கை வினை முன்னெடுக்கப்பட்டு  நான்கு வளையபியூட்டேன்களின் மாற்றியக் கலவை கிடைக்கிறது
இது பல்லேடியம் வேதியியலில் மிகவும் பயன்படுகிறது

## குறிப்புகள்

பகுப்பு:கீட்டோன்கள்
அரசு ஆண்கள் மேல்நிலைப் பள்ளி, கீரனூர்

**கீரனூர் அரசு ஆண்கள் மேல்நிலைப் பள்ளி ** (*Government Boys Higher Secondary School, Keeranur*) இந்தியாவின் தமிழ்நாடு மாநிலத்திலுள்ள புதுக்கோட்டை மாவட்டம், குளத்தூர் தாலுகாவில் புதுக்கோட்டை- திருச்சி செல்லும் வழியில் புதுக்கோட்டையிலிருந்து 25 கி.மீ தொலைவில் அமைந்துள்ளது.

## நிர்வாகம்
இப்பள்ளி தமிழ்நாடு அரசு பள்ளிக்கல்வித் துறையின் கீழ் செயல்படுகிறது. இதன் நிர்வாகப்பொறுப்பை மாவட்ட அளவில் புதுக்கோட்டை மாவட்ட முதன்மைக் கல்வி அலுவலர் கவனிக்கிறார்.

## மாணவர்கள் மற்றும் ஆசிரியர்கள்
இப்பள்ளியில் 2016-17 கல்வியாண்டின்படி 700 க்கும் மேற்பட்ட மாணவர்கள் படிக்கின்றனர். 1 தலைமையாசிரியர், 12 பட்டதாரி ஆசிரியர்கள், 14 முதுநிலை பட்டதாரி ஆசிரியர்கள், 2 இடைநிலையாசிரியர்கள், 2 உடற்கல்வியாசிரியர்கள் மற்றும் அலுவலக பணியாளர்கள்  பணியாற்றி வருகின்றனர்.

## தேர்ச்சி விவரம்
12-ஆம் வகுப்பில்  2015-16-ஆம் கல்வியாண்டு முதல் மாணவர்கள் 1000க்கும் மேற்பட்ட மதிப்பெண்களை பெற்று பெருமை சேர்த்து வருகின்றனர். பொதுத் தேர்வு தேர்ச்சி விகிதத்தில்  2015-16-இல் புதுக்கோட்டை மாவட்டத்தில் உள்ள  ஆண்கள் மேல்நிலைப் பள்ளிகளில் முதலிடம் பெற்றது இப்பள்ளி. கடந்த ஆண்டு (2016-17) 10-ஆம் வகுப்பு பொதுத் தேர்வில் 98% மாணவர்கள் தேர்ச்சி பெற்றனர் என்பது குறிப்பிடத்தக்கது. இங்கு கணினிகள் போன்ற தொழில்நுட்பம் கொண்டு பாடம் கற்பிக்கப்படுகிறது. கலை, பேச்சு, மற்றும் பிற துறைகளிலும் இப்பள்ளி மாணவர்கள் பரிசு பெற்றுள்ளனர்.மாவட்ட அளவில் நடைபெற்ற தடகள போட்டியில் கீரனூர் அரசு ஆண்கள் மேல்நிலைப்பள்ளி மாணவர்கள் பல்வேறு போட்டிகளில் கலந்து கொண்டு  மாநில அளவில் நடைபெறும் போட்டிகளில் கலந்து கொள்கின்றனர்.

## மேற்கோள்கள்

பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப்  பள்ளிகள்
துனி சட்டமன்றத் தொகுதி

**துனி சட்டமன்றத் தொகுதி** (*Tuni*) ஆந்திர சட்டப் பேரவையில் உள்ள ஒரு தொகுதி இத்தொகுதி கிழக்கு கோதாவரி மாவட்டத்தில் உள்ளது.

## கண்ணோட்டம்
இது காக்கிநாடா சட்டமன்ட்ற தொகுதியின் ஒரு பகுதி

## மண்டலம்
இந்த சட்டமன்றம் பின்வரும் மண்டலங்களைக் கொண்டுள்ளது 

## உறுப்பினர்கள் சட்டப் பேரவை
* 1989 - யானமலா ராம கிருஷ்ணுடு - தெலுங்கு தேசம் கட்சி
* 1994 - யானமலா ராம கிருஷ்ணுடு - தெலுங்கு தேசம் கட்சி
* 1999 - யானமலா ராம கிருஷ்ணுடு - தெலுங்கு தேசம் கட்சி
* 2004 - யானமலா ராம கிருஷ்ணுடு - தெலுங்கு தேசம் கட்சி
* 2009 - வெங்கட கிருஸ்ராஜு ரிராஜா வத்சவாய் - இந்திய தேசிய காங்கிரசு
* 2014 - ராமலிங்கேஸ்வர ராவ் தாடிசெட்டி (தாடிசெட்டி ராஜா) - ஒய். எஸ். ஆர். காங்கிரஸ் கட்சி

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:கிழக்கு கோதாவரி மாவட்டம்
2017 இந்தியக் குடியரசுத் தலைவர் தேர்தல்

**இந்தியக் குடியரசுத் தலைவர் தேர்தல் 2017**, இந்தியாவின் 14வது குடியரசுத் தலைவர் தேர்தலில்,  பாரதிய ஜனதா கட்சி கூட்டணி சார்பாக ராம் நாத் கோவிந்த்தும் மற்றும் இந்திய தேசிய காங்கிரசு கூட்டணி சார்பாக மீரா குமாரும் போட்டியிட்டனர்.   இத்தேர்தல் 2017 ஆம் ஆண்டு சூலை 17 ஆம் நாள் நடைபெற்றது.  20 சூலை 2017 அன்று வாக்கு எண்ணிக்கை நடைபெற்றது. பதிவான 97.29% வாக்குகளில், ராம் நாத் கோவிந்த் ஏறத்தாழ மூன்றில் இரண்டு பங்கு வாக்குகள் பெற்று வெற்றி பெற்றார்.

ராம் நாத் கோவிந்த் இந்தியாவின் 14வது குடியரசுத் தலைவராக 25 சூலை 2017 அன்று பொறுப்பு ஏற்றுக் கொண்டார்.

## முடிவுகள்
20 சூலை 2017 அன்று நடைபெற்ற வாக்கு எண்ணிக்கைக்குப் பிறகு ராம் நாத் கோவிந்த் குடியரசுத் தலைவராகத் தேர்ந்தெடுக்கப்பட்டார்.  இந்தியாவின் 15வது குடியரசுத் தலைவராக 2017 சூலை 25 அன்று புது தில்லியில் உள்ள நாடாளுமன்ற வளாகத்தில் அமைந்துள்ள மத்திய மண்டபத்தில் பதவியேற்க, தலைமை நீதிபதி ஜகதீஷ் சிங் கேஹரால் பதவிப் பிரமாணம் செய்து வைக்கப்பட்டது.

## மேற்கோள்கள்

பகுப்பு:இந்தியக் குடியரசுத் தலைவர் தேர்தல்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஊராட்சி ஒன்றிய நடுநிலைப் பள்ளி, செவ்வாய்ப்பட்டி

**செவ்வாய்ப்பட்டி ஊராட்சி ஒன்றிய நடுநிலைப்பள்ளி** (*PUMS SEVAIPATTI*) இந்தியாவின் தமிழ்நாடு மாநிலம் புதுக்கோட்டை மாவட்டத்தின் கறம்பக்குடி  என்ற ஊராட்சி ஒன்றியத்தில் அமைந்துள்ளது. 

## நிா்வாகம்
ஊராட்சி ஒன்றிய தொடக்கப்பள்ளியாக 23.1.1956 ஆம் ஆண்டு தொடங்கப்பட்டது. பின் நடுநிலைப்பள்ளியாக 6.6.2008 அன்று தரம் உயர்த்தப்பட்டது. தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய  நடுநிலைப்பள்ளி கறம்பக்குடி உதவித் தொடக்கக் கல்வி அலுவலா் அவர்களின் நிர்வாகத்தில் செயல்படுகிறது. ஒன்று முதல் எட்டாம் வகுப்பு  வரை இப்பள்ளியில் பயிற்றுவிக்கப்படுகிறது.

## மாணவா்கள் மற்றும் ஆசிரியா்கள்
பள்ளியில் மொத்தமாக 262 மரணவா்கள் கல்வி பயின்று வருகின்றனர். ஒரு தலைமையாசிரியா் மூன்று பட்டதாாி ஆசிாியா்கள் நான்கு இடைநிலை ஆசிரியா்கள் என எட்டு ஆசிரியா்கள் பணியாற்றி வருகின்றனர். பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான பாடநுால் சீருடை குறிப்பேடுகள் காலணிகள் எழுதுபொருட்கள் கல்வி உதவித்தொகைகள் போன்றவை  வழங்கப்படுகின்றன. புதுக்கோட்டையில் நடைபெற்ற புத்தகத் திருவிழாவில் இப்பள்ளி மாணவர்கள் கவிதை மற்றும் ஓவியப் போட்டிகளில் வென்று பரிசு பெற்றனர். 

## கற்றல் முறைகள்
பள்ளியில் ஒன்று முதல் நான்கு வகுப்பு வரை செயல்வழி கற்றல் முறையிலும் ஐந்நாம் வகுப்பு  மாணவா்களுக்கு எளிய படைப்பாற்றல் கல்வி முறையிலும் ஆறு முதல் எட்டு வகுப்பு வரை படைப்பாற்றல் கல்வி முறையிலும் கற்றல் கற்பித்தல் நடைபெறுகிறது. பாடத்திறன்கள் கணினி தொடுதிரை வகுப்புகள் பாிசோதனைகள்  மூலமும் கற்பிக்கப்படுகிறது.

## பள்ளி புரவலர்கள்
பள்ளியானது பொதுமக்களின் ஒத்துழழைப்பால் மேம்பாடு அடைந்து வருகிறது.பள்ளிக்கு விழா மேடை ஆசிரியர்கள் ஒத்துழைப்புடன் புதிய கட்டிடம் மின்விசிறி நாற்காலி தையல் இயந்திரம்  பள்ளி புரவலர்கள் 102 பேர் மற்றும்  ரோட்டரி சங்கம்மூலம் ஆழ்துளை கிணறு, தொடுதிரை அரங்கம், நுழைவாயில்  போன்றவை நன்கொடையாக பள்ளிக்கு அளித்துள்ளனர்.

## விழாக்கள்
ஆண்டுதோறும் உணவுத்திருவிழா, அறிவியல் கண்காட்சி, ஆண்டுவிழா போன்ற விழாக்கள் நடைபெறுகிறது. பள்ளியானது மாவட்டத்தின் சிறந்த பள்ளியாக தோ்ந்தெடுக்கப்பட்டு  சிறந்த பள்ளிக்கான விருதை 2014-2015 கல்வியாண்டில் பெற்றுள்ளது.

## பள்ளி சிறப்பு
* குடிநீர் சுத்திகரிப்பு இயந்திரம்
* வகுப்பறை சுவரோவியங்கள்
* கணினி வழிக்கல்வி
* இணையதள வசதி
* கோளரங்க வகுப்பறை
* தொடுதிரை வகுப்பறை

## மேற்கோள்கள்

பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
மொருலா

**மொருலா** என்பது கருமுட்டையின் தொடக்கநிலைக் கட்டமாகும். இந்நிலையில் 16-32 கருமூட்டைகள் கருமுட்டை பிளத்தலின் பொழுது உருவாகி, மல்பெரிக் கொட்டையளவுக்கு வளர்ந்திருக்கும். இலத்தீன மொழியில் மொராசு(மொராஸ்) எனில் மல்பெரி எனப்பொருள்படும். எனவே இக்கட்டம் மொருலா எனப்பட்டது. இக்கட்டத்தில் இது சற்று நீட்சியடைந்த ஒரு நீள்முட்டை வடிவத்தைப் பெறும்.

## மேலும் காண்க
கருப்பிளவு (பாலூட்டிகள்)

கருமுட்டை (கருவணு)

## மேற்கோள்

:விலங்கியல் மேல்நிலை முதலாம் ஆண்டு, பக்கம் 176, பாடநூல், தமிழ்நாட்டுப் பாடநூல் கழகம்,  சென்னை-4

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பாலூட்டிகள்
தமிழ்நாடு எரிசக்தி மேம்பாட்டு முகமை

**தமிழ்நாடு எரிசக்தி மேம்பாட்டு முகமை** (Tamil Nadu Energy Development Agency -TNEDA) என்பது 1985 ஆம் ஆண்டு நிறுவப்பட்டது. இந்தியாவில் தமிழ் நாட்டில் புதிய மற்றும் புதுப்பிக்கக்கூடிய எரிசக்தி ஆதாரங்களை ஊக்குவிப்பதை நோக்கமாகக் கொண்டு இந்நிறுவனம் செயல்படுகிறது. தமிழ்நாடு அரசு, மாநிலத்தில் புதுப்பிக்கத்தக்க ஆற்றல் தொடர்பான நலன்களுக்கான ஒருங்கிணைப்புக்குரிய நிறுவனமாகும்.

## மேற்கோள்கள்

பகுப்பு:தமிழ்நாடு அரசு அமைப்புகள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
மடபூஷிய அனந்தசயனம் அய்யங்கர்

**எம். அனந்தசயனம் அய்யங்கர்** அல்லது **எம். ஏ. அய்யங்கார்** (*Madabhushi Ananthasayanam Ayyangar* அல்லது *M. A. Ayyangar*; 4 பிப்ரவரி 1891 - 19 மார்ச் 1978) இந்திய நாடாளுமன்றத்தில் முதல் துணை சபாநாயகராகவும், பின்னர் சபாநாயகராகவும் இருந்தார். பின்பு அவர் பீகாரின் ஆளுநராக இருந்தார்.

## பிறப்பும் குடும்பமும்
அவர் சென்னை மாகாணத்தின்  சித்தூர் மாவட்டத்தில் உள்ள  திருச்சானூர் கிராமத்தில் 4 பெப்ரவரி 1891 அன்று பிறந்தார். அவரின் தந்தை எம். வேங்கடவராதாச்சாரியார் ஆவார். அய்யங்கார் 1919 ஆம் ஆண்டில் சூடம்மாள் என்பவரைத் திருமணம் செய்து கொண்டார்; அவருக்கு நான்கு மகன்கள் மற்றும் எட்டு மகள்கள் இருந்தனர்.

## பணி
அவர் கணித ஆசிரியராகப் பணிபுரிந்தார். பின்னர் 1915 -1950 க்கு இடையில் ஒரு வழக்கறிஞரானார். மகாத்மா காந்தியினால் ஈர்க்கப்பட்ட அவர், இந்திய சுதந்திரப் போராட்டத்தில் தீவிரமாகப் பங்கேற்றார்; இரண்டு ஆண்டுகள் சிறையில் அடைக்கப்பட்டார்.

அவர் 1934 ஆம் ஆண்டு மத்திய சட்டமன்ற உறுப்பினராகத் தேர்ந்தெடுக்கப்பட்டார். திருப்பதியிலிருந்து முதல் மக்களவைக்கும், 1952 மற்றும் 1956 ஆம் ஆண்டு சித்தூர் தொகுதிகளிலிருந்து இரண்டாவது மக்களவைக்கும் தேர்ந்தெடுக்கப்பட்டார்.
1948 ஆம் ஆண்டு மக்களவையின் துணைச் சபாநாயகராக கணேஷ் வாசுதேவ் மாவ்லாக்கர் சபாநாயகராக தேர்ந்தெடுக்கப்பட்டார். 1956 இல் மாவ்லாங்கர் இறந்த பிறகு, இவர் மக்களவை சபாநாயகராக தேர்ந்தெடுக்கப்பட்டார். 1962 மற்றும் 1967 ஆம் ஆண்டுகளில் பீகாரின் ஆளுநராகப் பணியாற்றினார்.

## சிறப்பு
இவருடைய வெண்கல சிலையானது 2007 இல் இவரது சொந்த ஊரான திருப்பதியில் நிறுவப்பட்டது.

## மேற்கோள்கள்

## வெளி இணைப்புகள்
*A short biography

பகுப்பு:தெலுங்கு மக்கள்
பகுப்பு:மக்களவைத் தலைவர்கள்
பகுப்பு:1ஆவது மக்களவை உறுப்பினர்கள்
பகுப்பு:1891 பிறப்புகள்
பகுப்பு:1978 இறப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அரசியல்வாதிகள்
பகுப்பு:2ஆவது மக்களவை உறுப்பினர்கள்
பகுப்பு:சித்தூர் மாவட்ட நபர்கள்
பகுப்பு:3வது மக்களவை உறுப்பினர்கள்
அரசு ஆண்கள் மேல்நிலைப் பள்ளி, கந்தர்வகோட்டை

**கந்தர்வகோட்டை அரசு ஆண்கள் மேல்நிலைப் பள்ளி** (GOVERNMENT BOYS HIGH SCHOOL, GANDHARVAKOTTA) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் கந்தர்வகோட்டை ஊராட்சியில் இயங்கி வரும் அரசுப் பள்ளியாகும்.  இப்பள்ளியில் ஆறு முதல் பன்னிரெண்டாம் வகுப்பு வரை பாடங்கள் கற்பிக்கப்படுகின்றன. 

## தோற்றம்
இப்பள்ளி 1954 ஆம் ஆண்டு தமிழக அரசின் பள்ளிக்கல்வி துறையில் உயா்நிலைப்பள்ளி அங்கிகாரமும் 1979 முதல் மேல்நிலைப்பள்ளியாக செயல்பட்டு வருகிது.

## நிா்வாகம்
இந்த அரசு ஆண்கள் மேல்நிலைப்பள்ளி தமிழக அரசின் பள்ளிக்கல்வி துறையின் கீழ் இயங்குகிறது.

## மேல்நிலை பிாிவில் பயிற்றுவிக்கும் பாடப்பிாிவுகள்
1. கணிதம் பிாிவு 2. அறிவியல் பிாிவு 3. கலைப் பிாிவு 4.வேளாண்மைப் பிாிவு 5. மின்னியல் பிாிவு 6.நுண்ணுயிரியல் பிரிவு 7.கணினி அறிவியல் பிரிவு

## தோ்ச்சி சதவிகிதம்
கடந்த 2016-17 கல்வியாண்டில் மேல்நிலை பிாிவில்  எழுபத்தைந்து சதவிகிதமும் உயா்நிலையில் தொண்ணூறு சதவிகிதமும் மாணவர்கள் தேர்ச்சி பெற்றுள்ளனர்.

## மாணவர்களின் பன்முகத்திறமைகள்
இப்பள்ளியில் பயிலும் மாணவர்கள் மாவட்ட, மண்டல, மாநில அளவிலான விளையாட்டுப் போட்டிகளில் பங்கு பெற்று பரிசுகளைப் பெற்றுள்ளனர். பேச்சு, கட்டுரை, போன்ற போட்டிகளிலும் வெற்றி பெற்றுள்ளனர்மாணவர்களின் திறமையை மேலும் வளர்க்க வானவில் மன்றம் ஒன்றும் இங்கு செயல்படுகிறது. மாணவர்களின் அறிவு வளர்ச்சிக்காக முன்னாள் மாணவர்கள் நூலகம் அமைத்துக் கொடுத்துள்ளனர்.

## ஆசிாியர் எண்ணிக்கை
இப்பள்ளியில் 36 ஆசிாியா்கள் பணிபுரிகின்றனா்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
ரியான் டோப்சன்

**ரியான் ஆடம் டோப்சன்** (*Ryan Adam Dobson*) இங்கிலாந்து நாட்டைச் சேர்ந்த ஒரு கால்பந்து வீரர் ஆவார், இவர் 1978 ஆம் ஆண்டு செப்டம்பர் மாதம் 24 ஆம் நாள் பிறந்தார். இங்கிலாந்தின் கால்பந்து சங்க விளையாட்டுப் போட்டிகளில் செசுட்டர் சிட்டி காற்பந்து கழக அணிக்காக பின்கள தடுப்பாட்டக்காரராக இவர் விளையாடினார்.

## மேற்கோள்கள்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இங்கிலாந்து காற்பந்தாட்ட வீரர்கள்
சஞ்சய் வாமன் சவக்கரே

சஞ்சய் வாமன் சவாக்கரே இந்தியாவின் 13 வது மகாராஷ்டிரா சட்டமன்றத்தில் உறுப்பினராக உள்ளார். அவர் புசாவால் சட்டமன்ற தொகுதியை பிரதிநிதித்துவப்படுத்துகிறார். அவர் பாரதிய ஜனதா கட்சியைச் சேர்ந்தவர்.

## குறிப்புகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
மதுரை ராமநாதபுரம் திருமண்டிலம்

**மதுரை இராமநாதபுரம் திருமண்டிலம்** (*Madurai-Ramnad Diocese*) என்பது தமிழ்நாட்டிலுள்ள தென்னிந்தியத் திருச்சபையின் கீழுள்ள ஒரு திருமண்டிலமாகும். தென்னிந்திய திருச்சபைக்குட்பட்ட 24 திருமண்டிலங்களில் இதுவும் ஒன்று. தென் இந்திய திருச்சபையானது 1947 ம் ஆண்டு 14 திருமண்டிலங்களாக பிரிக்கப்பட்டபோது அதில் ஒரு திருமண்டிலமாக மதுரை ராமநாதபுரம் திருமண்டிலம் பிரிக்கப்பட்டது. இத் திருமண்டிலம், தமிழகத்திலுள்ள மதுரை, திண்டுக்கல், விருதுநகர், தேனி, சிவகங்கை, ராமநாதபுரம், ஆகிய ஆறு மாவட்டங்களை உள்ளடக்கியது. இதன் பிரதான திருச்சபை மதுரை நரிமேட்டில் அமைந்துள்ளது.

## பேராயர்கள்
* Rt.Rev. *லெஸ்லீ நியூபிகின்* (1947-1959)
* Rt.Rev. *ஜார்ஜ் தேவதாஸ்* (1959-1978)
* Rt.Rev. *டேவிட் ஞானையா போதிராஜுலு* (1978 -1994)
* Rt.Rev. *தவராஜ் டேவிட் ஏம்ஸ்* (1994-2004)
* Rt.Rev. *கிறிஸ்டோபர் ஆசீர்* (2004-2012)
* Rt.Rev. *ஜோசப்* (2012 முதல்)

## குறிப்பிடத்தக்க திருச்சபைகள்
* சி.எஸ்.ஐ. *கத்தீட்ரல் சபை*, நரிமேடு, மதுரை,
* சி.எஸ்.ஐ கிறிஸ்து ஆலயம் இராமநாதபுரம்
:இந்த திருச்சபையானது தென்கிழக்கு ஆசியாவிலுள்ள மிகப்பெரிய பிரதான சபைகளில் ஒன்றாக கருதப்படுகிறது, இந்த பிரதான சபையானது கோதிக்  பாணியில், நேர்த்தியான கட்டிடக்கலையுடனும், தமிழ் கலாச்சாரத்தை கருத்தில் கொண்டும், இறையியலுக்கு முக்கியத்துவம் அளித்தும் 4 ஏக்கர் பரப்பளவில் கட்டப்பட்டுள்ளது. இந்த சபையானது மார்ச் 30, 1986 ஆம் ஆண்டு ஈஸ்டர் தினத்தன்று, தலைமை பேராயர் அருள்திரு. டாக்டர். ஐ. ஜேசுதாசரால்  மங்களப்படைப்பு செய்யப்பட்டது.
* *மேரி கிளாரா நினைவு தேவாலயம்,* மேலூர், மதுரை மாவட்டம்.
* *அபிசேகநாதர் சி.எஸ்.ஐ. தேவாலயம்*, சிவகங்கை (வடக்கு).
* *சி.எஸ்.ஐ. உவேப் நினைவு தேவாலயம்*, பொன்னகரம், மதுரை

## கல்வி நிறுவனங்கள்
* சி.எஸ்.ஐ. பல் மருத்துவக்கல்லூரி மற்றும் ஆராய்ச்சி நிறுவனம், மதுரை
* சி.எஸ்.ஐ. பெண்கள் கலை மற்றும் அறிவியல் கல்லூரி, கே. புதூர், மதுரை
* சி.எஸ்.ஐ. ஜெயராஜ் அன்னபாக்கியம் செவிலியர் கல்லூரி, பசுமலை, மதுரை
* சி.எஸ்.ஐ. தொழிற்பயிற்சி மையம், பசுமலை, மதுரை
* சி.எஸ்.ஐ. கல்வியியல் கல்லூரி, ராமநாதபுரம்
* சி.எஸ்.ஐ. கல்வியியல் கல்லூரி, பசுமலை, மதுரை
* சி.எஸ்.ஐ. ஆசிரியர் பயிற்சி நிறுவனம், வத்தலக்குண்டு
* சி.எஸ்.ஐ. ஆசிரியர் பயிற்சி நிறுவனம், திருமங்கலம், மதுரை

## மேலும் பார்க்க
* தென்னிந்தியத் திருச்சபை

## மேற்கோள்கள்

## வெளியிணைப்புகள்
*  CSI Cathedral Church Madurai

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தென்னிந்திய மறைமாவட்டத் திருச்சபைகள்
காம்பினாஸ் உழவியல் நிலையம்

**காம்பினாஸ் உழவியல் ஆராய்ச்சி நிலையம்** *(Agronomical Institute of Campinas)* பிரேசிலின் சாவோ பாலோ மாநிலத்தில் உள்ள  காம்பினாஸ் நகரத்தை தலைமையிடமாகக் கொண்ட வேளாண் ஆராய்ச்சி நிறுவனமாகும்.  இது இலத்தீன் அமெரிக்காவில் உள்ள நிறுவனம் போன்ற பழமையான நிறுவனமாகும். 1892-ஆம் ஆண்டில் இது மாநில அரசின் நிர்வாகத்தின் கீழ் மாற்றப்பட்டது.  வேளாண் மற்றும் வேளாண் சார்ந்த துறைகளில் ஆய்வு செய்வதும், அறிவியல் மற்றும் தொழில்நுட்பங்களை உருவாக்குவதும், பரிமாற்றம் செய்வதும் இந்நிலையத்தின் பணியாகும். பயிர் உற்பத்தி, நிலையான சமூகப் பொருளாதார மேம்பாடு மற்றும் சுற்றுப்புறச்சூழலின் தரத்தை நிலைப்படுத்துவதே இதன் நோக்கமாகும். 

## மேற்கோள்கள்


## வெளி இணைப்புகள்
https://www.iac.sp.gov.br/

பகுப்பு:பிரேசில்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
போபால் உத்தார் சட்டமன்றத் தொகுதி

**போபால் உத்தார் சட்டசபை தொகுதி** (*Bhopal Uttar Vidhan Sabha Constituency*) என்பது  மத்தியப் பிரதேசத்தில் உள்ள 230 சட்டசபை தொகுதிகளில் ஒன்று ஆகும். 

## உறுப்பினர்கள் சட்டப் பேரவை

## மேற்கோள்கள்
 
*http://www.mapsofindia.com/parliamentaryconstituencies/madhyapradesh/bhopal.htm&sa=U&ved=0ahUKEwjYnKG6lqzTAhUBOI8KHVYMBY8QFggOMBE&usg=AFQjCNE_9FMWV6exzEuWMtWJmambOV2ssA
*http://timesofindia.indiatimes.com/city/bhopal/Arif-Aqueel-pitches-in-for-minority-face-as-leader-of-oppositio/articleshow/55279775.cms

பகுப்பு:போபால் மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
சுரேஷ் தாமு போலே

**சுரேசு தாமு போலே** (Suresh Damu Bhole) என்பவர் இந்திய அரசியல்வாதியும் 13 ஆம் மகாராட்டிர சட்டமன்றத்தின் உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர் ஆவார். இவர் ஜள்காவ் சட்டமன்றத் தொகுதியில் போட்டியிட்டு சட்டமன்றத்திற்குத் தேர்ந்தெடுக்கப்பட்டார். இவர் ஜள்காவ் மாவட்ட பாரதிய ஜனதா கட்சி தலைவரும் ஆவார். மக்கள் இவரை அன்போடு ராஜுமாமா என்றழைப்பர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மூன்றாம்-நிலைக் கல்வி

**மூன்றாம் நிலைக் கல்வி** அல்லது இரண்டாம் நிலைக்குப் பிந்தைய கல்வி எனப்படுவது, இரண்டாம் நிலைக் கல்வியைப் பயின்று முடித்தபின் தொடரப்படும் ஒரு கல்வி நிலையாகும். இது உலகின் பகுதிகளுக்கேற்ப மாறுபடும். ஆயினும் பொதுவாக, உலக வங்கியின் வரையறையின்படி பல்கலைக்கழகங்கள், கல்லூரிகள், தொழில்நுட்பப் பயிற்சி நிறுவனங்கள், சமூகக் கல்லூரிகள், மருத்துவக் கல்லூரிகள், ஆராய்ச்சி ஆய்வகங்கள், சிறப்பான மையங்கள் மற்றும் தொலைதூரக் கற்றல் மையங்கள் போன்றவற்றில் குறிப்பிட்ட மேம்பட்ட திறன்களைக் கற்பிக்கும் நிலை எனக் கொண்டுள்ளது. 

மூன்றாம் நிலைக்கல்வி அல்லது உயர் கல்வி என்பது இளங்கலை மற்றும் முதுகலை கல்வி ஆகியவற்றை உள்ளடக்கியது, அதே சமயம் இரண்டாம் நிலை கல்விக்குப் பிந்தைய தொழில்சார் கல்வி அல்லது பயிற்சியை ஐக்கிய ராச்சியத்தில் மேற்கல்வி என்றும் ஐக்கிய அமெரிக்காவில் தொடர் கல்வி என்றும் அறியப்படுகிறது. மூன்றாம் நிலை கல்வி என்பது பொதுவாக சான்றிதழ்கள், பட்டயபடிப்பு அல்லது கல்வி பட்டப்படிப்புகளின் பெறுதலில் முடிவடைகிறது.

## ஐக்கிய நாடுகளில்
"மூன்றாம் நிலை கல்வி" என்பது தொடர்ச்சியான கல்வி, மற்றும் உயர் கல்வி  ஆகியவற்றை உள்ளடக்கியுள்ளது. 1970 ஆம் ஆண்டுகளில் "மூன்றாம் கல்லூரி" என்று அழைக்கப்படும் சிறப்பு கல்லூரிகள்,  நிலைகள் போன்ற படிப்புகளை வழங்குவதற்காக அமைக்கப்பட்டிருக்கின்றன. அவை தொழிற்துறை படிப்புகளுடன் சேர்ந்து, முன்னேற்றத்தை அனுமதிக்கின்றன. இது ஆரம்பகால எடுத்துக்காட்டு. ஹாலுவோவன் பகுதியில் கல்வி மறுசீரமைப்பின் ஒரு பகுதியாக செப்டம்பர் 1982 ல் விரிவுபடுத்தப்பட்டது, பின்னர், பத்து ஆண்டுகளுக்குப் பிறகு இம்மூன்று அடுக்கு கல்வி முறைக்கு ஒரு முற்றுப்புள்ளி வைக்கப்பட்டது.

உலகளவில் ஆறாவது படிவங்களை வழங்காத சில பள்ளிகள், மூன்றாம் நிலை கல்லூரிகளில் ஆறாவது படிப்புக் கல்லூரிகளாகவும், பொது மேற்கல்விக்கான கல்லூரிகளாகவும் செயல்படுகின்றன. ஆறாவது படி கல்லூரிகளைப் போலன்றி, ஆசிரியர்கள் ஆசிரியர்களின் தொழிற்சங்கங்களை விட ஆசிரியர்களோடு சேர்ந்து பணியாற்றுகிறார்கள்.

## ஆசுதிரேலியாவில்
ஆசுதிரேலியாவில் "மூன்றாம்நிலை கல்வி" என்பது மாணவர்கள் உயர்நிலைப் பள்ளி சான்றிதழின் படி தொடர்ந்து படிப்பதைக் குறிக்கிறது. இறுதியில் கட்டாயக் கல்விக்குப் பிறகு ஒரு மாணவர், எந்தவொரு கல்வியையும் தேர்ந்தெடுக்கிறார், இது ஆசுதிரேலியாவில் பதினேழு வயதில் நிகழ்கிறது. மூன்றாம்நிலை கல்வியில் விருப்பங்களாக பல்கலைக்கழகம், தனியார் கல்லூரிகள் போன்றவை அடங்கும்.

## மேற்கோள்கள்

பகுப்பு:கல்வி நிலைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சேலம் தொடருந்து கோட்டம்

**சேலம் ரயில்வே கோட்டமானது** இந்திய இரயில்வேயின், தென்னக இரயில்வே மண்டலத்தின் ஒரு தொடருந்து கோட்டம் ஆகும். இது 2006ல் பாலக்காடு ரயில்வே கோட்டத்தில் இருந்து பிரித்தெடுக்கப்பட்டது. இது தமிழ்நாட்டில் 15 மாவட்டங்களை உள்ளடக்கியது. 795 கி.மீ. (494 மைல்) நீளம் கொண்டது. கோயம்புத்தூர் சந்திப்பு இந்த பிரிவின் மிகப்பிரசித்தமான தொடருந்து நிலையமாகும். கோட்டத்தில் வருவாயில் இந்த சந்திப்பு 45% பங்கு வகிக்கிறது. ஈரோடு சந்திப்பு, சேலம் சந்திப்பு, திருப்பூர் சந்திப்பு, வட கோயம்புத்தூர் சந்திப்பு, போத்தனூர் சந்திப்பு, கரூர் சந்திப்பு, நாமக்கல் சந்திப்பு, இருகூர் சந்திப்பு, ஓமலூர் சந்திப்பு ஆகியவை இதில் அடங்கும். ஈரோடு லோகோ ஷெட் WDM-2, WDM-3A, WDM-3D, WDG-3A, WDG-4, WAG-7 மற்றும் WAP-4 லோகோசுகள் ஆகியவையாகும்.

## திட்டங்கள் மற்றும் மேம்பாடு
### இரட்டைப் பாதை
* 02 ஜனவரி 2024 அன்று பாரதப் பிரதமர் நரேந்திர மோதி, 41.4கி.மீ நீளமுள்ள சேலம் - மேக்னசைட் சந்திப்பு - ஓமலூர் - மேட்டூர் இடையேயுள்ள பாதையானது 448கோடி மதிப்பினில் இரட்டைப் பாதையாக மாற்றப்பட்டது.

### அமிர்த பாரத் நிலைய மேம்பாட்டு திட்டங்கள்
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் சேலம் கோட்டத்தில் பின்வரும் நிலையங்கள் தேர்ந்தெடுக்கப்பட்டன, சேலம், கரூர், ஈரோடு, திருப்பூர், கோவை வடக்கு, நாமக்கல், மேட்டுப்பாளையம், குன்னூர், உதகமண்டலம், போத்தனூர்,  சின்ன சேலம், மொரப்பூர், சாமல்பட்டி, திருப்பத்தூர்.

## மேலும் பார்க்க
* மதுரை தொடருந்து கோட்டம்

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
*
சஞ்சீவ் (தமிழ் நடிகர்)

**சஞ்சீவ்** (*Sanjeev*) ஒரு தமிழ்த்  திரைப்பட, தொலைக்காட்சி நடிகர் ஆவார். சன் தொலைக்காட்சியின் தமிழ் நாடகத் தொடரில் செல்வம் என்ற கதாபாத்திரத்தில் இவர் நடித்தார். இவர் திருமதி செல்வம் (2007-2013) என்ற நாடகத் தொடாில் நடித்தார். அதில் அவர் அபிதாவுக்கு ஜோடியாக நடித்தார். பல படங்களில் விஜயின் நண்பராகவும் நடித்தார்.

## வாழ்க்கை
சஞ்சீவ் பல திரைப்படங்களில் விஜயின் நண்பராக  நடித்துள்ளாா். அவர் 2002 ஆம் ஆண்டில் மெட்டிஒலி தொலைக்காட்சி தொடரில் எதிர்மறை பாத்திரத்தில் நடித்து  தொலைக்காட்சித் துறையில் நுழைந்தார். பல எதிர்மறை, இயல்புக் கதாபாத்திரங்களில் நடித்த பிறகு, திருமதி செல்வம் (2007-2013) என்ற தொடாில் அவர் முன்னணி கதாபாத்திரத்தில் முதல் முறையாக நடித்தாா். அவர் அந்த நிகழ்ச்சியில் அபிதாவுடன் நடித்தார், அது எஸ். குமரன் இயக்கத்தில் விகடன் டெலிவிஸ்டாசு நிறுவனத்தால் தயாரிக்கப்பட்டது. 2009 இல் சிறந்த தொலைக்காட்சி நடிகருக்கான தமிழ்நாடு மாநில விருதும் திருமதி செல்வத்தில் அவரது நடிப்பிற்காக சிறந்த நடிகருக்கான சன் குடும்பம் விருதும் பெற்றார்.

## தொலைக்காட்சி

## திரைப்பட வரலாறு

## விருதுகளும்  தகைமைகளும்

## மேற்கோள்கள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:சென்னை நடிகர்கள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
போபல் மத்தியா சட்டமன்றத் தொகுதி

**போபால் மத்தியா** (*Bhopal Madhya Assembly constituency*) மத்தியப் பிரதேசத்தில் உள்ள 230 தொகுதிகளில் ஒன்றாகும். போபால் மாவட்டத்தை சேர்ந்தது.

## சட்ட சபை உறுப்பினர்கள்

## உசாத்துணைகள்
* http://elections.traceall.in/vidhan-sabha-assembly-election-results/Bhopal-Madhya-in-Madhya-Pradesh
* http://www.mapsofindia.com/parliamentaryconstituencies/madhyapradesh/bhopal.htm&sa=U&ved=0ahUKEwjYnKG6lqzTAhUBOI8KHVYMBY8QFggOMBE&usg=AFQjCNE_9FMWV6exzEuWMtWJmambOV2ssA
* https://web.archive.org/web/20181122051723/https://mpelectionresult.com/bhopal-madhya-vidhan-sabha-chunav-2018/

பகுப்பு:மத்தியப் பிரதேச சட்டமன்றத் தொகுதிகள்
அழுத்த அறை

வலது|thumb|300x300px|அழுத்த அறையின் அமைப்பினைக் காட்டும் வரைபடம்

**அழுத்த அறை** (*pressure bomb* அல்லது *Scholander bomb*) என்பது தாவர திசுக்களிலுள்ள நீரின் அழுத்த வேறுபாட்டை அளவிட பயன்படும் ஒரு கருவியாகும். ஒரு மூடப்பட்ட அறையில் தண்டுடன் இணைக்கப்பட்ட இலை ஒன்று வைக்கப்பட்டுள்ளது. அதிக அழுத்தத்துடன் வாயு (பொதுவாக அழுத்தப்பட்ட நைட்ரசன்) உள்ளே செலுத்தப்படுகிறது. அழுத்தம் அதிகரிக்கும் போது தாவர இலையின் உள்ளே உள்ள நீரானது சைலத்திலிருந்து வெளியேறுகிறது. இவ்வாறு கசியும் நீர் தண்டின் முனையில் மெதுவாக வெளிவருவதைப் பார்க்கலாம்.  வெளியிலிருந்து செலுத்தப்படும் அழுத்தமும், தாவர திசுக்களிலுள்ள தண்ணீரின் அழுத்த வேறுபாடும் சமமாகவும்,  எதிராகவும் இருக்கும். அழுத்த அறையானது எளிதில் கையாளக்கூடியதாகவும் இயந்திரவியல்ரீதியாக எளிமையானதுமாக இருப்பதால், தாவர உடலியங்கியலில் நீர் அழுத்த அளவீடுகளுக்கு மிகவும் சிறப்பான இடத்தைப் பெற்றுள்ளது.

## குறிப்புகள்

## மேலும் படிக்க
* http://jxb.oxfordjournals.org/cgi/content/full/52/359/1361

பகுப்பு:தாவர உடலியங்கியல்
முதுகெலும்புள்ள உயிரிகளுக்கான அருங்காட்சியகம்

**முதுகெலும்புள்ள உயிாிகளுக்கான  அருங்காட்சியகம்** (*Museum of Vertebrate Zoology*) பெர்க்லி கலிஃபோர்னியா பல்கலைகழகத்திலுள்ள இயற்கை வரலாற்று அருங்காட்சியகமாகும். 1908 ஆம் ஆண்டில் தொல்பொருள் அறிஞர் அன்னி மாண்டேக் அலெக்சாண்டரால் இந்த அருங்காட்சியகம் நிறுவப்பட்டது. அலெக்சாந்தர், உயிரியலாளர் ஜோசப் கிரின்னலை அருங்காட்சியக இயக்குனராகப் பரிந்துரைததார். ஜோசப் கிரின்னல் 1939 இல் இறக்கும்வரை அப்பொறுப்பில் இருந்தார். 

அமெரிக்க ஐக்கிய நாடுகளின் பிற முக்கிய இயற்கை வரலாற்று அருங்காட்சியகங்களுடன் ஒப்பிடுகையில், மேற்குக் கடற்கரைப் பகுதியில் முதுகெலும்பு உயிரியல் மற்றும் பரிணாம வளர்ச்சி பற்றிய ஆய்வுக்கு இந்த அருங்காட்சியகம் மிக முக்கியமாகவும் அதிகாரம் மையமாகவும் மாறியது. இது பாலூட்டிகள், பறவைகள், நீர் ஊற்றுக்கள் மற்றும் ஊர்வனவற்றின் மிகப்பெரிய ஆராய்ச்சி மையங்களுல் ஒன்றாகும்,  இந்த அருங்காட்சியகம், யூ. சி. பெர்க்லி வளாகத்தில், பள்ளத்தாக்கு உயிரி அறிவியல் கட்டிடத்தின், 3 வது மாடியில் 3101 ஆம் அறையில் அமைந்துள்ளது.

## மேற்கோள்கள்

## வெளி இணைப்புகள்
* Museum of Vertebrate Zoology main page. Accessed Feb 5 2010
* UC Berkeley Interactive Map  - Museum is in Valley Life Sciences Building (3rd floor)

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:அமெரிக்க அருங்காட்சியகங்கள்
கோல் விலங்கியல் அருங்காட்சியகம்

**கோல் விலங்கியல் அருங்காட்சியகம்** (*Cole Museum of Zoology*)  வாசிப்பு பல்கலைக்கழகத்தில் (University of Reading) உயிரியல் அறிவியல் துறையின் ஒரு பகுதியாகும். இது பெர்சயர், இங்கிலாந்தின் பெர்சயர் நகரத்தில் உள்ள பல்கலைக்கழகத்தின் வொயிட்நைட்சு பூங்கா வளாகத்தில் அமைந்துள்ளது.

## அருங்காட்சியகம்
விலங்கியல் பேராசிரியர் சே. கோல் என்பாரால் 20 ஆம் நூற்றாட்டின் தொடக்கத்தில் இங்குள்ளவை சேகரிக்கப்பட்டன. கோல் ஓய்வுபெற்ற பின்னர் டாக்டர் நெல்லீ பி. ஏல்சு (சேகரிப்புகளை வகைப்படுதியவர்) மற்றும் ஸ்டோன்மேன் இருவரும் 1907 முதல் 1939 வரை பராமரித்தனர். On Cole's death in 1959 இல் கோலின் மரணத்துக்குப் பின்னர் பல்கலைக்கழகம அவரது நூலகப் புத்தகங்களை விலைக்கு வாங்கி பல்கலைக்கழக நூலகத்தின் சிறப்புக் பகுதியில் வைத்தனர்.

இந்த அருங்காட்சியகத்தின் மறுசீரமைப்பு, மார்ச் 17, 2004 அன்று நிறைவு செய்யப்பட்டது. இங்குள்ள 4,000 மாதிரிகளில் ஏறத்தாழ 400 மாதிரிகள் எந்த நேரத்திலும் காண்பிக்கப்படும் வகையில் அமைக்கப்பட்டுள்ளன. 27 வரிசைகளில் மாதிரிகள் வரிசையாக்கம் செய்யப்பட்டன, இதனால் விலங்குகளின்  பன்முகத்தன்மை பற்றிய  முழுமையான தகவலை அளிக்கிறது. 
ஒரு ஆண் இந்திய வட்டரங்கு (சர்க்கசு) யானையின் எலும்புக்கூடு, 400 மீட்டர் முதுகெலும்பு கொண்டிருக்கும் மலைப்பாம்பின் எலும்புக்கூடு, மிகப்பெரிய சிலந்தியின் இறந்த உடல்  மற்றும் ஒரு திமிங்கிலத்தின் எலும்புக்கூடு ஆகியவை அருங்காட்சியகத்தில் வைக்கப்பட்டுள்ளன.

## மேற்கோள்கள்

## வெளியிணைப்புகள்
*Cole Museum of Zoology website

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பிரித்தானிய அருங்காட்சியகங்கள்
ரெட்டியார்சத்திரம்

**ரெட்டியார்சத்திரம்** (*Reddiarchatram*) என்பது தமிழ்நாட்டின் திண்டுக்கல் மாவட்டத்தில் திண்டுக்கல்லிலிருந்து பழநி செல்லும் பிரதான தேசிய நெடுஞ்சாலையில் 13 கி. மீட்டர் தொலைவில் உள்ள ஊராட்சியாகும். இப்பகுதியில் புகழ் வாய்ந்த இரண்டு கோவில்கள் உள்ளன. இப்பகுதி பெரும்பான்மையாக விவசாயத்தை முதன்மையாகக் கொண்ட பகுதியாகும். இங்கு அரசு தோட்டக்கலைப் பண்ணை இயங்கி வருகின்றது.

## கோயில்கள்
### கதிர் நரசிங்கப் பெருமாள் கோயில்
இக்கோயில், ரெட்டியார்சத்திரம் ஊராட்சிக்குட்பட்ட கொத்தபுளி பஞ்சாயத்தில் உள்ளது.  பெருமாளை மூலவராகக் கொண்டு இக்கோவில் அமைந்துள்ளது. இக்கோயில் பாண்டியர் காலத்தைச் சார்ந்ததாகும்.

### கோபிநாதர் சுவாமி கோயில்
இக்கோயில், ரெட்டியார்சத்திரத்திலிருந்து 3 கி. மீட்டர் தொலைவில் காமாட்சிபுரம் பஞ்சாயத்தில் உள்ளது. இக்கோயில் மலைக்குன்றின் மீது அமையப்பெற்றுள்ளது. குன்றின் உயரம் 450 அடியும், 619 படிக்கட்டுகளும் கொண்டதாகும். மக்கள் தங்கள் வீடுகளில் வளர்க்கும் மாடுகள் கன்று ஈன்றவுடன் அதன் பாலை காணிக்கையாகக் கொண்டு வந்து சுவாமிக்கு அபிசேகம் செய்கின்றனர்.

## ஊராட்சி ஒன்றியம்
ரெட்டியார்சத்திரம் ஊராட்சியின் தலைமை அலுவலகம் இங்கு உள்ளது. இவ்வொன்றியத்தில் 2011ஆம் ஆண்டு மொத்த மக்கள்தொகை கணக்கெடுப்பின் படி 1,02,682 பேர் உள்ளனர். இதில் ஆண்கள் 51,458; பெண்கள் 51,224 ஆக உள்ளனர். பட்டியல் சமூக மக்களின் தொகை 19,307 ஆக உள்ளது. அதில் ஆண்கள் 9,627; பெண்கள் 9,680 ஆக உள்ளனர்
 
## அரசு தோட்டக்கலைப் பண்ணை
இஸ்ரோ தொழில் நுட்பத்தில் புதிய முறையில் விவசாயம் செய்வதை உழவர்களுக்கு கற்றுத் தரும் பயிற்சி மையமாகவும், ஆராய்ச்சி நிலையமாகவும் செயல்பட்டுக் கொண்டிருக்கிறது, திண்டுக்கல் மாவட்டத்தில் உள்ள மற்ற ஊராட்சி அலுவலர்கள் மற்றும் உழவர்களுக்கு இங்குப் பயிற்சிகள் வழங்கப்படுகிறது.

## கல்வி
ரெட்டியார்சத்திரம் ஒன்றியம் பல கல்வி நிறுவனங்களை உள்ளடக்கிய பகுதியாகக் காணப்படுகிறது. அண்ணா பல்கலைக்கழகம் பொறியியல் கல்லூரி, பி. எஸ். என். ஏ. பொறியியல் கல்லூரி, எஸ். எஸ் எம். பொறியியல் கல்லூரி, ஏ. பி. சி. பல்தொழில்நுட்ப கல்லூரி போன்றவை உள்ளன.

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:திண்டுக்கல் மாவட்ட ஊராட்சிகள்
த. இராதாகிருஷ்ணன்

**த. இராதாகிருஷ்ணன்** (*T. Radhakrishnan*)(சூன் 2, 1955 - டிசம்பர் 11, 2022) ஓர் இந்திய அரசியல்வாதியும், தமிழ்நாட்டைச் சேர்ந்த தற்போதைய நாடாளுமன்ற உறுப்பினரும் ஆவார். இவர் 2014 ஆம் ஆண்டு நடைபெற்ற இந்திய நாடாளுமன்றத் தேர்தலில், அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் விருதுநகர் மாவட்ட முன்னாள் செயலாளர் மற்றும் சிவகாசி ஊராட்சிமன்றத் தலைவராக மூன்று முறை பதவி வகித்துள்ளார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1955 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:2022 இறப்புகள்
பகுப்பு:விருதுநகர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
முனைய துணைக்கோள் ஏவுகலம்-சி38

**முனைய துணைக்கோள் ஏவுகலம்-சி38** (*PSLV-C38*) ஏவுகலம், 31 செயற்கைக்கோள்களுடன் ஸ்ரீஹரிகோட்டாவிலிருந்து சூன் 23 அன்று விண்ணில் ஏவப்பட்டது. இந்த 31 செயற்கைக்கோள்களில், பாதுகாப்புப் படைகளுக்கு உதவும் கார்டோசாட் - 2 செயற்கைக்கோளுடன், துணைச் செயற்கைக்கோளாக 29 மீநுண் செயற்கைக்கோள்களும் விண்ணில் செலுத்தப்பட்டன. இந்த நானோ செயற்கைக்கோள்களில் இந்தியாவுடன் ஆஸ்திரியா, பெல்ஜியம், சிலி, செக் குடியரசு, பின்லாந்து, பிரான்ஸ், ஜெர்மனி, இத்தாலி, ஜப்பான், லாத்வியா, லிதுவேனியா, ஸ்லோவாகியா, பிரிட்டன், அமெரிக்கா உள்ளிட்ட 14 நாடுகளின் செயற்கைக்கோள்களும் அடங்கும். பி.எஸ்.எல்.வி.யைச் செலுத்து வாகனத்தின் மொத்த எடை 955 கிலோகிராம். பூமியைத் துல்லியமாகக் கண்காணிக்கவும், தொலையுணர்வு சேவைகளை வழங்கவும் கார்டோசாட்-2 செயற்கைக்கோளை அனுப்பியிருக்கிறது இஸ்ரோ. இந்தச் செயற்கைக்கோள் ஐந்தாண்டுகளுக்குத் தொலையுணர்வு சேவைகளை வழங்கும்.

### பயன்பாடு
சாலைப் போக்குவரத்து கண்காணிப்பு, நீர் விநியோகம், நிலத் தகவல் அமைப்பு, புவி சார் தகவல் அமைப்பு உள்ளிட்ட பயன்பாடுகளுக்கு இந்தச் செயற்கைக்கோள் உதவும் என்று இஸ்ரோ தெரிவித்திருக்கிறது.

## மேற்கோள்கள்

## வெளியிணைப்புகள்
* PSLV-C38 / Cartosat-2 Series Satellite , ISRO

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:முனைய துணைக்கோள் ஏவுகலம்
கே. மாரப்பக் கவுண்டர்

**கே. மாரப்பக் கவுண்டர்** (*K. Marappa Gounder*) ஓர் இந்திய அரசியல்வாதியும்  முன்னாள் தமிழ்நாட்டின் சட்டமன்ற உறுப்பினரும் ஆவார். 1957 மற்றும் 1962 ஆண்டுகளில்  நடைபெற்ற தமிழ்நாடு சட்டமன்ற தேர்தல்களில் அவினாசி தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார். 

## மேற்கோள்கள்

பகுப்பு:வாழும் மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பயிர் வகைகள்

**பயிர் வகைகள்** உலகில் உள்ள விலங்கின வகைகள் போல எண்ணற்றவைகள் இருக்கின்றன. அவற்றுள் நமக்கு உபயோகமான தாவரங்கள் மட்டும் பயிரிடப்படுகின்றன. அவைகள் மனிதன் மற்றும் விலங்குகளுக்கு உணவாகப் பயன்படுகின்றன.

## தானியப் பயிர்கள்

உணவுத் தேவைக்காக அதிக அளவில் சாகுபடி செய்யபடும் மாவுச்சத்தை கொண்ட பயிர்கள் தானியப் பயிர்கள் ஆகும்.
* நெல்
* கோதுமை
* பார்லி
* ஓட்ஸ்
thumb|மக்காச்சோளம்
## சிறுதானியப் பயிர்கள்

குறைந்த அளவு பரப்பளவில் பயிரிடப்படும் புல் வகை குடும்பத்தைச் சார்ந்த பயிர்கள்
* மக்காச்சோளம்
* கம்பு
* ராகி
thumb|திணை

## குறு தானியப் பயிர்கள்

வறட்சியைத் தாங்கி குறைந்த மழை பெய்யும் இடங்களில் பயிரிடப்படும் பயிர்கள்

* திணை
* சாமை
* வரகு
* குதிரைவாலி

## பயறு வகைப் பயிர்கள்

புரதச் சத்தைக் கொடுக்கக்கூடிய லெகூம் வகைப் பயிர்கள்

* துவரை
* அவரை
* உளுந்து
* மொச்சை

## எண்ணெய் வித்துப் பயிர்கள்

கொழுப்புச் சத்தைக் கொண்டுள்ள பொருளாதார முக்கியத்துவம் வாய்ந்த பயிர்கள்

* நிலக்கடலை
* எள்
* தென்னை
* சூரியகாந்தி

## மேற்கோள்கள்

பகுப்பு:பயிர்கள்
லக்ஷ்மண் சங்கப்பா சாவாடி

**இலட்சுமண் சங்கப்பா சாவாடி** (*Laxman Sangappa Savadi*) கர்நாடக மாநில அரசியல்வாதி ஆவார். இவர் சட்டமன்ற பாரதிய ஜனதா கட்சி உறுப்பினர் ஆவார். இவர் டி. வி. சதானந்த கௌடா அமைச்சரவையில் அமைச்சராகப் பதவி வகித்தார். இவர் அதானி சட்டமன்றத் தொகுதியில் உறுப்பினராக உள்ளார்.

கர்நாடகாவின் காணொளித் துண்டு சர்ச்சையில் பிப்ரவரி 8, 2012 அன்று அமைச்சர் பதவியை ராஜினாமா செய்தார். சட்டமன்ற அமர்வின் போது இவர் தனது கைபேசியில் பாலுணர்வுக் கிளர்ச்சி கொண்ட காணொளியைப் பார்த்துக் கொண்டிருந்ததாக இவர் மீது குற்றம் சாட்டப்பட்டிருந்தது.

## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
கீதா போகாட்

**கீதா போகட்** (*Geeta Phogat* 15 டிசம்பர், 1988) இந்திய பெண் மல்யுத்த வீராங்கனையாவார். இவர் பெண்களுக்கான மற்போரில் 51 கிலோ வகுப்பில் 2010 பொதுநலவாய விளையாட்டுக்களில் தங்கப் பதக்கம் வென்றுள்ளார். இவர் பொதுநலவாய விளையாட்டுக்களில்  மல்யுத்த பாேட்டியில் தங்க பதக்கம் வென்ற முதல் இந்திய வீராங்கனையாவார். ஒலிம்பிக் விளையாட்டுகளில் பங்குபெறுவதற்கு தகுதிபெற்ற முதல் இந்தியப் பெண் மல்யுத்த வீரருமாவார்.

## தனிவாழ்வும் குடும்பமும்
பொதுநலவாய விளையாட்டுக்களில் மற்போரில் வெள்ளி பதக்கம் பெற்ற பபிதா குமாரியின் உடன்பிறப்பாவார். இவர் மற்போர் விளையாட்டாளர் மகாவீர் சிங் போகத்தின் மகளாவார். மகாவீர் சிங் போகத் துரோணாச்சார்யா விருது பெற்ற மற்போர் விளையாட்டு வீரராவார். இவரே கீதா போகத்தின் பயிற்சியாளருமாவார். இவரது  உடன்பிறப்பு வினேசு போகத்தும் கிளாசுகோ பொதுநலவாய விளையாட்டுக்களில் தங்கப் பதக்கம் வென்றுள்ளார். கீதா பாேகத்தும் அவரது  சகோதரியும் அரியானாவில் தங்கள் சிற்றூரில் பெண்களைக் குறித்த பார்வையையும் மனப்பாங்கையும் மாற்றியுள்ளனர்.

## சாதனைகள்
### 2009 பொதுநலவாய மல்யுத்தப் போட்டி
2009 ஆண்டு ஜலந்தர், பஞ்சாப்பில் நடைபெற்ற பொதுநலவாய மல்யுத்தப் போட்டியில் (19 - 21 டிசம்பர் 2009) தங்கப் பதக்கம் வென்றார்.

### 2010  பொதுநலவாய விளையாட்டு
2010 ஆண்டு இந்தியாவில் புது தில்லியில் நடைபெற்ற பொதுநலவாய விளையாட்டு பாேட்டியில் மல்யுத்தப் பிரிவில் தங்கப் பதக்கம் வென்றார்.

### 2012 உலக மல்யுத்த வாகையாளர் போட்டி
2012 ஆண்டு கனடாவில் நடைபெற்ற உலக மல்யுத்த வாகையாளர் போட்டியில் வெண்கலப் பதக்கம் வென்றார்.

### 2013  பொதுநலவாய விளையாட்டு
2013 ஆண்டு ஜோகன்னஸ்பர்க்கில் நடைபெற்ற பொதுநலவாய விளையாட்டு பாேட்டியில் மல்யுத்தப் பிரிவில் வெள்ளி பதக்கம் வென்றார்.

### 2015 ஆசிய மற்போர் வாகையாளர் போட்டி
2015 இல் தோகாவில் நடந்த ஆசிய மற்போர் வாகையாளர் போட்டியில் 58 கிலோ கட்டற்ற பிரிவில் வெண்கலப் பதக்கம் வென்றார்.

## திரைப்படம்
இவரது வாழ்வை மையமாகக் கொண்டு ஆமிர் கான் நடித்த தங்கல் என்ற திரைப்படம் 2016 ஆம் ஆண்டு எடுக்கப்பட்டு, வெற்றிகரமாக ஓடியது.

## மேற்கோள்கள்

## வெளியிணைப்புகள்
* redif

பகுப்பு:அருச்சுனா விருது பெற்றவர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய மற்போர் வீரர்கள்
பகுப்பு:இந்தியப் பெண் விளையாட்டு வீரர்கள்
பகுப்பு:அரியானா நபர்கள்
பகுப்பு:பிவானி மாவட்ட நபர்கள்
ஏழகரம் அரசு உயர்நிலைப் பள்ளி, நாகர்கோவில்

**ஏழகரம் அரசு உயர்நிலைப்பள்ளி** (*GOVERNMENT PRIMARY SCHOOL EZHAGARAM* ) இந்தியாவின் தமிழ்நாடு மாநிலம் கன்னியாகுமரி மாவட்டத்தில் உள்ள நாகர்கோவில் கல்வி மாவட்டத்திற்குட்பட்டதாகும். 1945 ஆம் ஆண்டு சூன் மாதத்தில் ஒரு தொடக்கப்பள்ளியாக உருவாக்கப்பட்டு 1962 ஆம் ஆண்டில் நடுநிலைப் பள்ளியாகவும் 1982 ஆம் ஆண்டில் ஓர் உயர்நிலைப் பள்ளியாகவும் தரம் உயர்ந்தது. இப்பள்ளி மாணவர்கள் பல்வேறு போட்டிகளில் கலந்து கொள்ள ஊக்குவிக்கப்படுகிறார்கள்.

## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
சரிதா ராய்

**சரிதா ராய்** (*Sarita Rai*) மேற்கு வங்க மாநிலத்தின் இந்திய அரசியல்வாதி ஆவார். இவர் மேற்கு வங்க சட்டமன்றத்தில் 2016 முதல் 2021 வரை சட்டமன்ற உறுப்பினராகப் பதவிவகித்தார்.

## தொகுதி
ரே, செயிண்ட் ஜார்ஜ்ஸ் பள்ளியில் நேபாளி மொழி ஆசிரியராக உள்ளார். அவர் மேற்கு வங்கத்தின் காலிம்பொங் (வி.பி. சபாநாயகர் தொகுதியை) பிரதிநிதித்துவப்படுத்துகிறார். ராய் கோர்கா ஜன்முடி மோர்ச்சா டிக்கெட்டில் கலிம்போங் (விதான சபை தொகுதி) வென்றார். மேற்கு வங்க சட்டமன்ற உறுப்பினரான ஹர்கா பஹதூர் செட்ரி உட்கார்ந்த உறுப்பினராக 11000 வாக்குகளைப் பெற்றார்.

## அரசியல் கட்சி
சர்தா ராய், கோர்கா ஜன்முதி மோர்ச்சாவிலிருந்து வந்தவர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
அரேபியப் பாலைவனம்

**அரேபியப் பாலைவனம்** (*Arabian Desert*) மேற்கு ஆசியாவில் கிட்டத்தட்ட முழு அரபுத் தீபகற்பத்திலும் பரவியுள்ள பாலவனப் பகுதி ஆகும்.  இது ஏமனில் இருந்து பாரசீக வளைகுடா வரையும், ஓமானிலிருந்து ஜோர்தான், ஈராக்கு வரையும் பரந்து விரிந்து கிடக்கிறது. இது 2,330,000 சதுர கிலோமீட்டர் (900,000 சதுர மைல்) பரப்பளவில் அரேபிய தீபகற்பத்தின் பெரும்பகுதியை ஆக்கிரமித்துள்ளது. இது உலகின் ஐந்தாவது பெரிய பாலைவனமாகவும், ஆசியாவிலேயே மிகப்பெரிய பாலைவனமாகவும் உள்ளது. அதன் மையத்தில் உலகின் மிகப்பெரிய தொடர்ச்சியான மணல் அமைப்புகளில் ஒன்றாகக் கருதப்படும் அரூப்' அல்-காலி உள்ளது. இது சகாரா பாலைவனத்தின் விரிவாக்கம் ஆகும்.

இங்கு தட்பவெப்பநிலை பெரும்பாலும் வறண்டே காணப்படுகிறது.  இப்பாலைவனத்தின் பெரும் பகுதியில் வருடத்திற்கு 100 மி.மீ. மழை பெய்கிறது, அரிதாக சில இடங்களில் 50 மிமீ மழை பெய்கிறது. மிக அதிக வெப்பத்திலிருந்து, பருவ காலத்தில் இரவுநேர உறைபனி வரை இதன் வெப்பநிலை மாறுபடுகிறது. வேட்டையாடுதல், மனித ஆக்கிரமிப்பு மற்றும் வாழ்விடம் அழித்தல் போன்ற காரணங்களால் வரிகள் உடைய கழுதைப்புலி, நரி மற்றும் தேன்வளைக்கரடி ஆகிய சில வகையினம் இப்பகுதியில் மரபற்றழிந்தன. பிற வகை இனமான மணல் மான் ) வெற்றிகரமாக மீள் அறிமுகம் செய்யப்பட்டு காப்புக்காடுகளில் பாதுகாக்கப்படுகின்றன.

## நிலவியல் மற்றும் புவியியல்
சவூதி அரேபியாவின் வடக்கில் இருக்கும் பெரிய பாலைவனமான அன்-நவூத் பாலைவனத்தையும் (65,000 சதுர கி.மீ. அல்லது 40,389 சதுர மைல்கள்) தென்கிழக்கில் இருக்கும் ரப்-அல்-காலியையும் இணைக்கும் பாலமாக இருக்கும் மணற்பாங்கான நிலப்பகுதியே அத்-தஹ்னா பாலைவனம் எனப்படுகிறது. ஓமானின் வாகிபா மணல்கள் கிழக்கு கடற்கரையின் எல்லையாக அமையப்பெற்ற ஒரு தனித்த மணல் கடல் ஆகும்.

## உயிர்ச்சூழலியலும் இயற்கை வளங்களும்
அரேபியப் பாலைவனத்தில் கிடைக்கும் சில இயற்கை வளங்களாவன: எண்ணெய், இயற்கை வாயு, பாஸ்பேட்டுகள், கந்தகம் ஆகியன ஆகும். ரப்-அல்-காலியில் வரையறுக்கப்பட்ட பூக்களின் பல்வகைமை காணப்படுகிறது.  இங்கு 20 வகையினம் மணல் பரப்பின் முக்கியப் பகுதிகளிலும், 17 வகையினம் வெளிப்புற எல்லைகளிலும் ஆக மொத்தம் 37 வகையினம் மட்டுமே காணப்படுகிறது.  இவற்றில் ஒன்றிரண்டு வகையினம் மட்டுமே ஆண்டு முழுவதும் காணப்படுகிறது. தாிசான மணற்குன்றுகளைத் தவிர தாவரத் தொகுதிகள் இங்கு பரவலாகக் காணப்படுகிறது.

## மேற்கோள்கள்

## வெளி இணைப்புகள்

* 
* Arabian Desert (DOPA)
* Arabian Desert (Encyclopedia of Earth)

பகுப்பு:அராபியத் தீபகற்பம்
பகுப்பு:ஆசிய பாலைவனங்கள்
பகுப்பு:மத்திய கிழக்கின் புவியியல்
பகுப்பு:பாலைவனங்கள்